Рикарда Хух
Копнеж

Превод от немски: Венцеслав Константинов, —

chitanka.info

Да бъда само с тебе,

Приех беди, несгоди,

Оставих дом, другари,

Кристални небосводи.

Към теб се устремявам

Като вълнѝ към бряг,

Като наесен птица

Към южноземен злак.

Като алпийско цвете,

Бленуващо в нощта

За снежните чукари

В подлунна бистрота.

1891

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.